Rikunarita-ORG/Wikinium huggingface dataset:
# Jingdezhen

Porselensmaling i Jingdezhen, etter gammel stil
**Jingdezhen** (kinesisk: 景德镇; pinyin: *Jǐngdézhèn*), eller *Fowliang*, er en kinesisk by og et byprefektur i provinsen Jiangxi i det sentrale Kina. Befolkningen (2006) er på 1,53 millioner.

## Historie

Jingdezhen er verdenskjent for sitt edle porselen. Dette porselenet er blitt produsert siden Han-dynastiet (202 f.Kr.-220 e.Kr.) av hvit leire *(kaolin)* fra nær Poyangsjøen i vest. Det er ellers kullgruver i området.

Byen nådde en storhetstid rundt 1000 under det nordlige Sung-dynastiet, da det leverte porselen til hoffet.

Keiserne i Mingdynastiet (1368-1619) hadde egne porselensover her, og produktene var reservert for keiserhoffet.

Under Taipingopprøret ble byen sterkt skadet og gikk inn i en nedgangsperiode.

## Administrative enheter

Jingdezhen i Jiangxi

Jingdezhen består av to bydistrikter, ett fylke og ett byfylke:

* Bydistriktet Zhushan (珠山区), 31 km², 270.000 innbyggere (2002);
* Bydistriktet Changjiang (昌江区), 392 km², 150.000 innbyggere (2002);
* Fylket Fuliang (浮梁县), 2.867 km², 280.000 innbyggere (2002);
* Byfylket Leping (乐平市), 1.973 km², 770.000 innbyggere (2002).

## Samferdsel

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Litteratur

* Julia B. Curtis, Stephen Little & Mary Ann Rogers: *Trade Taste and Transformation, Jingdezhen Porcelain for Japan, 1620-1645*, New York, China Institute Gallery, 2006. ISBN 0-9774054-0-0

## Eksterne lenker

* Lokalregjeringens hjemmesider Arkivert 29. oktober 2015 hos Wayback Machine.
# Tai’an (Shandong)

*Gui* fra Dawenkou-kulturen
**Tai'an** (eller *Taian*, kinesisk: 泰安; pinyin: *Tài'ān*) er et kinesisk byprefektur i provinsen Shandong i Folkerepublikken Kina. Befolkningen i hele byprefekturet anslås (2004) til 5 499 000. Selve byen har et folketall på 1,57 mill. innbyggere.

Nord for selve byen ligger fjellet Tai Shan (1.545 m), som blir nevnt allerede i Konfucius' skrifter og som regnes som ett av det taoistiske Kinas fem mektige fjell. Det er verdens mest besøkte og bestegne fjell.

Byens viktigste tempel er det daoistiske Daimiao-tempelanlegget.

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. Det gjør også funnfeltet for Dawenkoukulturen. Dawenkoufeltet ble utgravd i 1959, 1974 og 1978. Bare dets midtre skikt betegnes som Dawenkoukultur, ettersom det tidligste laget svarer til Beixinkulturen og det yngste laget er en tidlig variant av Longshankulturen.

I Vår- og høstannalenes tid og De stridende rikers tid tilhørte området dels staten Qi, dels staten Lu.

## Administrative enheter

Tai'an i Shandong
Tai'an består av to distrikter, to byfylker og to fylker:

* Distriktet Taishan – 泰山区 *Tàishān Qū* ;
* Distriktet Daiyue – 岱岳区 *Dàiyuè Qū* ;
* Byfylket Xintai – 新泰市 *Xīntài Shì* ;
* Byfylket Feicheng – 肥城市 *Féichéng Shì* ;
* Fylket Ningyang – 宁阳县 *Níngyáng Xiàn* ;
* Fylket Dongping – 东平县 *Dōngpíng Xiàn*.

## Samferdsel

### Jernbane

Beijing-Shanghai høyhastighetstog har stoppested her.

### Vei

Kinas riksvei 104 løper også gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
# Zhumadian

Zhumadian-refekturet i Henan
**Zhumadian** (kinesisk: 驻马店; pinyin: *Zhùmǎdiàn*, postalromanisering: *Chumatien*) er en by på prefekturnivå i provinsen Henan i det sentrale Kina. Befolkningen anslås (2004) til 8,26 millioner.

## Landbruk

I det lokale landbruket produseres det særlig hvete, mais, peanøtter, sesamfrø, grønne bønner og tobakk.

## Historie

Byens gamle navn var **Yicheng**. Den begynte som en skysstasjon. I Tang-dynastiets dager beordret en keiser sine soldater å bringe lichi fra Guangdong til sin søte prinsesse Yang som elsket smaken av disse fruktene. Zhumadian (Yicheng) var en av skysstasjonene på reisen.

Et trist kapittel i Kinas historie utspant seg i og rundt Zhumadian på 1980-tallet. Driftige folk begynte å samle blod fra landsbybefolkningen og solgte det til lokale sykehus. Dessverre brukte de de samme nålene fra person til person uten noen sterilisering imellom. Slik ble mange blodgivere og pasienter smittet med hiv. I noen landsbyer i området ble så godt som alle innbyggere aids-ofre.

## Administrative enheter

Zhumadian består av ett bydistrikt og ni fylker:

* Bydistriktet Yicheng (驿城区), 770 km², 580 000 innbyggere, sete for lokalregjeringen;
* Fylket Queshan (确山县), 1 783 km², 500 000 innbyggere;
* Fylket Biyang (泌阳县), 2 789 km², 950 000 innbyggere;
* Fylket Suiping (遂平县), 1 080 km², 540 000 innbyggere;
* Fylket Xiping (西平县), 1 098 km², 840 000 innbyggere;
* Fylket Shangcai (上蔡县), 1 517 km², 1,36 millioner innbyggere;
* Fylket Runan (汝南县), 1 306 km², 780 000 innbyggere;
* Fylket Pingyu (平舆县), 1 285 km², 940 000 innbyggere;
* Fylket Xincai (新蔡县), 1 442 km², 1,02 millioner innbyggere;
* Fylket Zhengyang (正阳县), 1 904 km², 740 000 innbyggere.

## Samferdsel

### Jernbane

Beijing-Hongkong høyhastighetsjernbane har stoppested her.

Jingguangbanen, som er den konvensjonelle toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Baoding, Shijiazhuang, Handan, Anyang, Zhengzhou, Wuhan, Changsha og Shaoguan.

### Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Eksterne lenker

* Zhumadians offisielle hjemmesider Arkivert 25. mars 2009 hos Wayback Machine.
# Zunhua

Zunhua nordlige byport, 1932
Zungua i byprefekturet Tangshan.
**Zunhua** (kinesisk: 遵化; pinyin: *Zūnhuà*) er et byfylke i byprefekturet Tangshan i provinsen Hebei i Folkerepublikken Kina.

Befolkningen var på 723 000 innbyggere i 2017. Innslaget av minoritetsfolk er høyt - over 100.000.

## Administrativ inndeling

* Subdistriktene Huaming Lu (华明路街道), Wenhua Lu (文化路街道)
* Storkommunene Zunhua (遵化镇), Baozidian (堡子店镇), Malanyu (马兰峪镇), Ping'ancheng (平安城镇), Dongxinzhuang (东新庄镇), Xindianzi (新店子镇), Dangyu (党峪镇), Dibeitou (地北头镇), Dongjiuzhai (东旧寨镇), Tiechang (铁厂镇), Sujiawa (苏家洼镇), Jianming (建明镇), Shimen (石门镇)
* Kommunene Xiliucun (西留村乡), Cuijiazhuang (崔家庄乡), Xingwangzhai (兴旺寨乡), Liubeizhai (刘备寨乡), Tuanpiaozhuang (团瓢庄乡), Niangniangzhuang (娘娘庄乡), Xisanli (西三里乡), Houjiazhai (侯家寨乡), Xiaochang (小厂乡),
* Nasjonalitetskommunene Xixiaying for mandsjuene (西下营满族乡), Tangquan for mandsjuene (汤泉满族乡), Dongling for mandsjuene (东陵满族乡)

De ovennevnte enheter har på sin side 648 landsbyenheter under seg.

## Kulturminner

De østlige Qinggravene ligger innen dette distriktet. De står på UNESCOs liste over verdens kulturarv.

## Økonomi

I Zunhua utvinnes det en rekke mineraler, som jern, mangan, krom, kobber, bly, sink, gull og dolomitt.

## Samferdsel

Kinas riksvei 112, en ringvei som går rundt Beijings byprovins, fører gjennom området.

## Referanser

## Eksterne lenker

* Lokalregjeringens side
# Ya’an

Gammelbroen i Ya'an
Den seks meter høye que i gravanlegget til Gao Yi
Ya'ans beliggenhet i Sichuan
**Ya'an** (kinesisk: 雅安; pinyin: *Yǎ'ān*) er et byprefektur i den kinesiske provins Sichuan. Det har et areal på 15 354 km², og et innbyggertall på 1,54 millioner. Det ble tidligere kalt **Yazhou**.

Byen var hovedstad for den gamle provinsen Xikang fra 1950 til 1955.

## Kulturminner

I selve byområdet ligger que-steinutskjæringene i Gao Yis gravmæle (高颐墓阙及石刻, *Gāo Yí mù què jí shíkè*), som er oppført på Folkerepublikken Kinas liste over kulturminner.

## Historie

Nærbilde fra Gao Yi-graven, ca. 209 e.Kr.
Kjempepanda.
Byen, som tidligere het *Yazhou-fu*, kjennes fra kilder fra Zhou-dynastiets tid (1122-255 f.Kr.). Den var fylkessete under Qin- og Han-dynastiene, men ble deretter erobret av nomadiske stammer. Etter at det på nytt ble integrert i det kinesiske rike sent på 300-tallet ble det sete for *Ya-prefekturet* i 604. Det moderne fylket Ya'an ble opprettet i 1912.

Den første kjempepanda som ble vitenskapelig beskrevet ble observert i Ya'an, i 1869, av den franske misjonæren *Père* Armand David tilhørende misjonsordenen vincentinerne. Området var den gang del av det østlige Tibet.

Ya'an går også for å være det første sted i verden der mennesker foretok systematisk beplantning av te (i motsetning til å plukke blader fra viltvoksende planter).

## Administrative enheter

Det moderne Ya'an nattestid
Byprefekturet Ya'an har jurisdiksjon over ett distrikt (区 *qū*) og 7 fylker (县 *xiàn*).

| Kart | # | Navn | Hanzi | Hanyu Pinyin | Befolkning (2004 est.) | Areal (km²) | Tetthet (/km²) |
| --- | --- | --- | --- | --- | --- | --- | --- |
|  |
| **Distrikt** |
| 1 | Yucheng | 雨城区 | Yǔchéng Qū | 340 000 | 1 060 | 321 |
| **Fylker** |
| 2 | Mingshan | 名山县 | Míngshān Xiàn | 260 000 | 614 | 423 |
| 3 | Yingjing | 荥经县 | Yíngjīng Xiàn | 140 000 | 1 781 | 79 |
| 4 | Hanyuan | 汉源县 | Hànyuán Xiàn | 350 000 | 2 349 | 149 |
| 5 | Shimian | 石棉县 | Shímián Xiàn | 120 000 | 2 678 | 45 |
| 6 | Tianquan | 天全县 | Tiānquán Xiàn | 150 000 | 2 394 | 63 |
| 7 | Lushan | 芦山县 | Lúshān Xiàn | 120 000 | 1 364 | 88 |
| 8 | Baoxing | 宝兴县 | Bǎoxīng Xiàn | 60 000 | 3 114 | 19 |

## Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Referanser

## Eksterne lenker

* Offisielt nettsted

* (en) Ya'an – kategori av bilder, video eller lyd på Commons
* National Geographic Magazine, Tea Horse Road Arkivert 21. april 2010 hos Wayback Machine.
* Tomb Towers and Stone Sculptures in Gaoyi Graveyard
* Gao Yi mu que ji shike Arkivert 2. april 2015 hos Wayback Machine.
* Han Gao Yi que tupian (zutu)
* Gao Yi Muque Ji Shike - Towers and Stone Sculptures at Gao Yi's Tomb
* Gao Yi cemetery at Ya'an in Sichuan
# Sunan (Zhangye)

**Sunan** (kinesisk: 肃南裕固族自治县; pinyin: *Sùnán yùgùzú Zìzhìxiàn*) for yugurene er et autonomt fylke i byprefelturet Zhangye i provinsen Gansu i Folkerepublikken Kina.

Befolkningen var på 35 869 innbyggere i 1999.

## Administrative enheter

**Storkommuner: Hongwansi (红湾寺镇); Huangcheng (皇城镇); Kangle (康乐乡);

**Kommuner: Dahe (大河乡); Minghua (明花乡); Baiyin for mongolene (白银蒙古族乡); Mati for tibetanerne (马蹄藏族乡); Qifeng for tibetanerne (祁丰藏族乡).

## Referanser

## Eksterne lenker

* Offisielt nettsted

* (en) Sunan Yugur Autonomous County – kategori av bilder, video eller lyd på Commons
# Yongkang

Yongkang *by night*
**Yongkang** (kinesisk: 永康; pinyin: *Yǒngkāng*) er et byfylke i provinsen Zhejiang i Folkerepublikken Kina. Det ligger i byprefekturet Jinhua.

Befolkningen var på 527 855 innbyggere i 1999.

## Samferdsel

Kinas riksvei 330 løper gjennom området. Den fører nordvestover fra Wenzhou i Zhejiang til Shouchang i Jiande i samme provins.

## Referanser

## Eksterne lenker

* The city of doors.china doors city Arkivert 3. desember 2024 hos Wayback Machine.
* Offisielt nettsted

* (en) Yongkang – kategori av bilder, video eller lyd på Commons
* Kart
# Tongren (Guizhou)

Tongren i Guizhou
**Tongren** (kinesisk: 铜仁市; pinyin: *Tóngrén*) er et byprefektur ligger i den kinesiske provins Guizhou.

Tongren oppgradert fra prefektur til byprefektur den 10. november 2011.

## Administrative enheter

* Bydistriktet Bijiang – 碧江区 ;
* Bydistriktet Wanshan – 万山区 *Wànshān qū* ;
* Fylket Jiangkou – 江口县 *Jiāngkǒu Xiàn* ;
* Fylket Shiqian – 石阡县 *Shíqiān Xiàn* ;
* Fylket Sinan – 思南县 *Sīnán Xiàn* ;
* Fylket Dejiang – 德江县 *Déjiāng Xiàn* ;
* De autonome fylke Yuping for dongfolket – 玉屏侗族自治县 *Yùpíng Dòngzú zìzhìxiàn* ;
* De autonome fylke Yinjiang for tujia- og miaofolkene – 印江土家族苗族自治县 *Yìnjiāng tǔjiāzú miáozú Zìzhìxiàn* ;
* De autonome fylke Yanhe for tujiafolket – 沿河土家族自治县 *Yánhé Tǔjiāzú zìzhìxiàn* ;
* De autonome fylke Songtao for miaofolket – 松桃苗族自治县 *Sōngtáo Miáozú zìzhìxiàn* ;

## Referanser

## Eksterne lenker

* Fotos fra Tongren hos *Panoramio*
# Da’an (Baicheng)

**Da'an** (kinesisk: 大安; pinyin: *Dà'ān*) er et byfylke i provinsen Jilin i Folkerepublikken Kina. Det ligger i byprefekturet Baicheng.

Befolkningen var på 428 153 innbyggere i 1999.

## Samferdsel

Kinas riksvei 302 løper gjennom området. Den går fra Hunchun i provinsen Jilin til Ulanhot i Indre Mongolia.

## Referanser

## Eksterne lenker

* Lokalregjeringens offisielle hjemmesider
# Gannan (Gansu)

Gannan i Gansu
**Gannan** (kinesisk:甘南, pinyin: *Gānnán*) er et autonomt prefektur for tibetanere i provinsen Gansu i Folkerepublikken Kina og tilordnes den tibetanske kulturregion Amdo. Gannan har et areal på 40 201 km² og ca. 680 000 innbyggere (2004).

I området er Baishiya-demningen lokalisert.

## Administrative enheter

Det autonome prefektur Gannan har jurisdiksjon over ett byfylke (市 *shì*) og syv fylker (县 *xiàn*).

| Kart |
| --- |
|  |
| # | Navn | Hanzi | Hanyu Pinyin | Befolkning (2004 est.) | Areal (km²) | Tetthet( /km²) |
| **Byfylker** |
| 1 | Hezuo | 合作市 | Hézuò Shì | 90 000 | 2 670 | 34 |
| **Fylker** |
| 2 | Lintan | 临潭县 | Líntán Xiàn | 150 000 | 1 557 | 96 |
| 3 | Jonê | 卓尼县 | Zhuóní Xiàn | 100 000 | 5 694 | 18 |
| 4 | Zhugqu | 舟曲县 | Zhōuqū Xiàn | 130 000 | 3 010 | 43 |
| 5 | Têwo | 迭部县 | Diébù Xiàn | 60 000 | 5 108 | 12 |
| 6 | Maqu | 玛曲县 | Mǎqū Xiàn | 40 000 | 10 190 | 4 |
| 7 | Luqu | 碌曲县 | Lùqū Xiàn | 30 000 | 5 298 | 6 |
| 8 | Xiahe | 夏河县 | Xiàhé Xiàn | 80 000 | 6 674 | 12 |

## Etnisk sammensetning

| Folkegruppe | Antall | Andel |
| --- | --- | --- |
| Tibetanere | 329 278 | 51,44% |
| Han | 267 260 | 41,75% |
| Hui | 41 163 | 6,43% |
| Tu | 939 | 0,15% |
| Dongxiang | 258 | 0,04% |
| Mandsjuer | 257 | 0,04% |
| Salar | 222 | 0,03% |
| Mongoler | 215 | 0,03% |
| Andre | 514 | 0,09% |
# Beijings Kveldsnyheter

| *Beijings Kveldsnyheter* |
| --- |
|  |
| Type | Evening newspaper |
| Format | Tabloid |
| Grunnlagt | 15. mars 1958; 68 år siden  |
| Eier(e) | Beijing Daily Group |
| Språk | Kinesisk |
| Hovedkontor | Beijing |
| Nettsted | bjrbdzb.bjd.com.cn (forenklet kinesisk) |

Beijings Kveldsnyheter (kinesisk: 北京晚报; pinyin: *Běijīng Wǎnbào*) er en dagsavis i Folkerepublikken Kina fra Beijing. Den ble startet 15. mars 1958.

Autoritetsdata
# Jiaotonguniversitetet i Beijing

Universitetets universitet
**Beijing Jiaotong-universitet** (kinesisk: 北京交通大学; pinyin: *Běijīng Jiāotōng Dàxúe*), fra 1949 til 2003 kjent som *Det nordlige Jiaotong-universitet* (北方交通大学; pinyin: *Běifāng Jiāotōng Dàxúe*) er et universitet i Beijing i Kina.

Det har *campus* i Xizhimen i bydistriktet Haidian.

Dets historie går tilbake til Shanhaiguan Beiyang jernbaneskole og Nanyang offentlige skole, begge grunnlagt av Qing-dynastiets regjering i 1896.

## Eksterne lenker

* (zh) Offisielt nettsted

* (en) Offisielt nettsted

* (en) Beijing Jiaotong University – kategori av bilder, video eller lyd på Commons
# Hohaiuniversitetet

**Hohaiuniversitetet** (kinesisk: 河海大学, pinyin: *Héhǎi Dàxué*) er et statlig universitet grunnlagt i 1915 i Nanjing i Folkerepublikken Kina. Det hadde i 2005 over 30 000 studenter og over 3 000 vitenskapelig ansatte.[*trenger referanse*]

Universitetet har campus også utenbys, i Xinbei i byprefekturet Changzhou.

## Eksterne lenker

* Hjemmeside
# Huazhong pedagogiske universitet

Inngangsportalen til universitetet
**Huazhong pedagogiske universitet** (kinesisk: 华中师范大学, pinyin: *Huázhōng Shīfàn Dàxué*) i Wuhan i Folkerepublikken Kina er et universitet direkte underlagt det kinesiske undervisningsdepartement. Det har sin opprinnelse tilbake i 1903.
# Beijings universitet for språk og kultur

Søndre port inn til Beijings universitet for språk og kultur
**Beijings universitet for språk og kultur** (BLCU – Beijing Language and Culture University; kinesisk: 北京语言大学, pinyin: *Běijīng yǔyán dàxué*, kjent som 北语, *Běiyǔ*, er det eneste av sitt slag i Kina ved det at dets hovedoppgave er å undervise utenlandske studenter i kinesisk språk og kultur. Etterhvert har det også begynt å undervise kinesere i fremmedspråk og særlig undervist fremtidige lærere som skal undervise i kinesisk som fremmedspråk. Universitetet ble grunnlagt i 1962. Det ligger i Beijings bydistrikt Haidian.

## Eksterne lenker

* (en) Offisielt nettsted

* (en) Beijing Language and Culture University – kategori av bilder, video eller lyd på Commons
# Enhetsfrontens arbeidsdepartement

Wang Ming, første leder av Enhetsfrontens arbeidsdepartement.
**Enhetsfrontens arbeidsdepartement** (kinesisk: 中共中央统战部) er en avdeling i Kinas kommunistiske parti som er understilt Sentralkomiteens arbeidsdepartement.

Avdelingen ble grunnlagt under den andre kinesisk-japanske krig som en del av Kominterns strategi å bygge opp en enhetsfront mellom kommunistpartiene og andre såkalt «progressive krefter» i krigen mot fascismen. I den kinesiske borgerkrigs siste fase årene 1946-49 fikk Enhetsfrontens arbeidsdepartement i oppgave å bygge opp et samarbeid med ikke-kommunistiske partier som Kinas demokratiske forbund i kampen mot Kuomintang. Det var denne enhetsfronten som formelt opprettet Det kinesiske folks politisk rådgivende konferanse og grunnla Folkerepublikken Kina i oktober 1949.

Enhetsfrontens arbeidsdepartement har overordnet ansvar for Partiets og dermed statsmaktens, politikk overfor religion og etniske grupper.

## Avdelningsjefer

### Før Folkerepublikken Kinas grunnleggelse

* Wang Ming (1942－1947);
* Zhou Enlai (1947－1948);
* Li Weihan (oktober 1948－september 1949).

### Etter Folkerepublikken Kinas grunnleggelse

* Li Weihan (oktober 1949－desember 1964);
* Xing Xiping (desember 1964－1966);
* Li Dazhang (november 1975－mai 1976);
* Ulanhu (mai 1976－april 1982);
* Yang Jingren (april 1982－november 1985);
* Yan Mingfu (november 1985－november 1990);
* Ding Guangen (november 1990－desember 1992);
* Wang Zhaoguo (desember 1992－desember 2002);
* Liu Yandong (desember 2002－desember 2007);
* Du Qinglin (desember 2007－september 2012);
* Ling Jihua (september 2012－）

## Eksterne lenker

* Offisielle nettsider
# Det kinesiske musikkonservatorium

Det kinesiske musikkonservatorium
**Det kinesiske musikkonservatorium** (kinesisk: 中国音乐学院) er et musikkonservatorium i Beijing i Folkerepublikken Kina. Det ble etablert i 1964 under statsminister Zhou Enlais beskyttelse.

Det kinesiske musikkonservatorium må ikke forveksles med Det sentrale musikkonservatorium, som også ligger i Beijing. Det kinesiske musikkonservatorium beskjeftiger seg primært med tradisjonell kinesisk musikk og dens instrumenter, mens Det sentrale musikkonservatorium fokuserer mer på vestlig klassisk musikk.

## Kjente studenter

* Peng Liyuan
* Wu Fei
* Guo Lanying
* Liu Dehai
* Wen Zhanli

## Eksterne lenker

* Offisielt nettsted
# Legende

En side i *Legenda aurea*.
**Legende** (latin: «som bør leses») betegner opprinnelig en oppbyggelig fortelling om hellige menn og kvinner eller andre forbilder, legendariske skikkelser som Holger Danske, kong Arthur og Wilhelm Tell.

En kjent legendesamling er *Legenda Aurea* (*Den gyldne legende*) av Jacobus de Voragine.

Fantastiske beretninger kan også kalles legender.

Legendeformen er tatt i bruk av forfattere, som John Bunyans bok *Pilgrims Progress*. Gabriel Scott kaller også sin bok *Det gylne evangelium* for en nyere legende. En av *science fiction*-forfatteren Clifford D. Simaks bøker har på norsk fått tittelen *Legenden om mennesket*.

Berømte personer kan bli omtalt som «levende legender», som i en avisoverskrift: «Bob Dylan – en levende legende».

## Referanser

## Eksterne lenker

* Legende; fra Bibliotekarstudentens nettleksikon om litteratur og medier (pdf-fil)
* *The Legends of the Saints: An Introduction to Hagiography*
# Taihuhua

**Taihuhua** (kinesisk: 太湖话, pinyin: *Tàihúhuà*, uttales [T'aai Ggoe Ggwaa]) er samlebetegnelse for de nordlige dialekter innen den kinesiske språket Wu. Navnet er knyttet til Taisjøen, en stor innsjø i det sørlige Jiangsu.

Det tales taihuhua-dialekter i Shanghai, og i Suzhou, Wuxi og Changzhou (i provinsen Jiangsu) og i Hangzhou, Shaoxing, Ningbo, Huzhou og Jiaxing i provinsen Zhejiang.

* Sinotibetanske språk
	+ kinesisk
		- Wu
			* Taihuhua

## Underdialekter

De følgende underdialekter hører inn under dialektgruppen taihuhua.

* Changzhouhua – 常州话
* Langxihua – 郎溪话
* Tongzhouhua – 通州话
* Wuxihua – 无锡话
* Shanghainesisk – 上海话
* Jiaxinghua – 嘉兴话
* Shaoxihua – 苕溪话
* Hangzhouhua – 杭州话
* Linshaohua – 临绍话
* Yongjianghua – 甬江话
* Jinxianghua – 金乡话

Autoritetsdata
# De facto

**De facto** er et latinsk uttrykk som betyr «faktisk», «i virkeligheten» eller «i praksis». De facto er det motsatte av *de jure* som betyr «etter lov». Hvis noe er *de facto*, betyr det at det er allment anerkjent, selv om det ikke foreligger noe offisielt vedtak om saken.

I en juridisk kontekst betyr *de jure* hva loven sier, mens *de facto* betyr hvordan loven faktisk blir tolket og brukt.

## Bruk

De facto handler om hvordan noe er i praksis. Det trenger ikke ha noe motstykke i lovtekster eller andre regler – enten det er skriftlig eller muntlig. Begrepet brukes ofte for å beskrive hvordan det egentlig er, i situasjoner der det er regler/lover eller politiske vedtak som faktisk eller tilsynelatende har en annen betydning eller formål.

Flere land, som Australia, Japan, Mexico, Storbritannia og USA, har et de facto nasjonalspråk, men ikke noe offisielt, de jure nasjonalspråk.

## Se også

* Bona fide

## Referanser
# Luoyangdialekt

**Luoyangdialekt** er en dialekt av zhongyuanmandarin talt i Luoyang og nærliggende deler av provinsen Henan. Selv om den var den kinesiske prestisjedialekt fra de stridende staters tid og til Mingdynastiet, er den klart forskjellig fra dagens standardmandarin, som i stedet bygger på beijingdialekten.

Autoritetsdata
# Nanjingdialekt

**Nanjingdialekt**, eller **nanjingmandarin**, (kinesisk: 南京話) er en dialekt av jianghuaimandarin som tales i Nanjing i Kina.

## Prominens

Jianghuaimandarin, som nanjingdialekten er representativ for, var muligens morsmålet for grunnleggeren av mingdynastiet, Zhu Yuanzhang, og mange av hans generaler og embedsmenn. Nanjing har vært Kinas hovedstad i flere perioder, og språket der har dermed periodevis vær kinesisk prestisjedialekt.

## Studier av nanjingdialekten

Sentrale studier av dialekten er *Syllabar des Nankingdialektes oder der correkten Aussprache sammt Vocabular* av Franz Kühnert, og *Die Nanking Kuanhua* av K. Hemeling. Verket *English & Chinese vocabulary in the court dialect* av Samuel Wells Williams var basert på nanjingdialekten, ikke beijingdialekten.

## Referanser

## Litteratur

* Samuel Wells Williams (1844). *English & Chinese vocabulary in the court dialect*. MACAO: PRINTED AT THE OFFICE OF THE CHINESE REPOSITORY: Office of the Chinese Repository. s. 440. Besøkt 1. mars 2012. (Lyon Public Library)(Digitized Jul 26, 2011)
* Samuel Wells Williams (2011). *English and Chinese Vocabulary in the Court Dialect* (reprint utg.). BiblioBazaar. s. 576. ISBN 1-246-13663-5. Besøkt 1. mars 2012.
* Karl Ernst Georg Hemeling (1907). *Die Nanking Kuanhua*. Göttingen. Druck der Dieterich'schen Univ.-Buchdruckerei (W. Fr. Kaestner).: Leipzig. s. 107. Besøkt 10. februar 2012. ()
* Karl Hemeling (1907). *Die Nanking Kuanhua: Inaugural-dissertation, Leipzig*. Göttingen. Druck der Dieterich'schen Univ.-Buchdruckerei (W. Fr. Kaestner).: Universitat Leipzig. Besøkt 10. februar 2012. (Harvard University)
* Karl Hemeling (1907). *Die Nanking Kuanhua*. Dieterich. s. 111. Besøkt 10. februar 2012. ()
* Karl Hemeling (2010). *Die Nanking Kuanhu* (reprint utg.). BiblioBazaar. s. 128. ISBN 1-148-43595-6. Besøkt 10. februar 2012. ()

Autoritetsdata